સૂત્રોએ જણાવ્યું કે મીટિગમાં મલ્લિકાર્જૂન ખડગે અને એ.કે. એન્ટની જેવા વરિષ્ઠ નેતાઓએ કહ્યું કે જો આરએસએસનું આમંત્રણ આવે પણ છે તો પણ તેને સ્વીકારવાની જરૂર નથી. નેતાઓનું માનવું હતું કે સામાન્ય ચૂંટણી પહેલા પાર્ટીને આરએસએસની જાળમાં ફસાવું ન જોઇએ. તાજેતરના દિવસોમાં રાહુલ સંઘ વિરૂદ્ઘ સતત બોલતા રહ્યાં છે. જર્મની અને બ્રિટનની યાત્રા પર પણ કોંગ્રેસ અધ્યક્ષે આરએસએસની વિચારધારા પર આકરા પ્રહારો કર્યા હતાં અને સંઘની તુલના મુસ્લિમ બ્રધરહુડ સુધી કરી નાખી હતી. આ પરિસ્થિતિઓમાં કોંગ્રેસ અધ્યક્ષ જો સંઘના આમંત્રણ પર જાય છે તો આ તેમને અને તેમની પાર્ટી માટે અસમંજસપૂર્ણ સ્થિતિ બની જશે.